Specialiųjų pirkimo sąlygų 2 priedas ”Techninė specifikacija“

TECHNINĖ SPECIFIKACIJA

1. Šiaulių r. Kuršėnų Stasio Anglickio progimnazija (toliau – Mokykla) planuoja įsigyti apie 30 tonų medienos granulių, tačiau Mokykla neįsipareigoja nurodytą planuojamą kiekį įsigyti ar už jį sumokėti.
2. Perkamos medienos granulės turi būti sertifikuotos ENplus-A1 kokybės klasės arba lygiaverčios.
3. Kartu su pasiūlymu privaloma pateikti galiojantį sertifikatą ENplus® arba lygiavertį.
4. Medienos granulės turi būti pagamintos iš medienos žaliavos ir neturi būti užterštos medžiagomis, kurios galėtų pažeisti Mokyklos katilinės įrenginius ar kelti pavojų jų saugiam eksploatavimui.
5. Medienos granulėse neturi būti matomų pašalinių objektų, tokių kaip akmenys, metalas, stiklas, plastikas, sniegas, ledas ar kitos medžiagos, nesusijusios su medienos granulių gamyba.
6. Medienos granulės turi būti sausos, birios ir tinkamos naudoti Mokyklos katilinės kuro tiekimo bei degimo įrenginiuose.
7. Medienos granulėse neturi būti medžiagų, galinčių reikšmingai padidinti katilo pelenų kiekį, sukelti katilo ar kuro tiekimo sistemos pažeidimus arba sutrikdyti įrenginių darbą.
8. Medienos granulės pristatomos per 5 (penkias) darbo dienas nuo užsakymo pateikimo dienos.
9. Tiekėjas medienos granules turi pristatyti adresu: Melioratorių g. 17 Drąsučiai, Šiaulių rajonas.
10. Medienos granulės gali būti pristatomos:
9.1 birios, tiekiant specializuotais automobiliais, iš kurių medienos granulės pneumatiniu transporteriu įpučiamos į prie katilinės specialiai įrengtą talpyklą
9.2 didmaišiais automašina su kranu, jei jų iškrovimas gali būti tinkamai atliktas į Mokyklos kuro priėmimo vietą.
9.3 kita tiekėjo siūloma forma, jeigu ji yra suderinama su Mokyklos turima kuro priėmimo ir laikymo infrastruktūra.
10 Vienkartinis pristatymas: 4 – 10 t.
11 Visos transportavimo, pakrovimo ir iškrovimo išlaidos turi būti įskaičiuotos į pasiūlymo kainą.
12 Prekių priėmimo – perdavimo metu Mokyklai nustačius kiekio neatitikimą, faktiškai priimtas kiekis nurodomas prekių perdavimo dokumentuose.
13 Priimdama granules Mokykla turi teisę vizualiai patikrinti jų būklę ir nustatyti akivaizdžius neatitikimus.
14 Akivaizdūs neatitikimai fiksuojami prekių perdavimo dokumentuose, esant galimybei jie papildomai užfiksuojami fotografijomis ar kitomis priemonėmis.
15 Jeigu kyla pagrįstų abejonių dėl medienos granulių kokybės parametrų, kurių negalima nustatyti vizualiai, Mokykla turi teisę pareikalauti tiekėjo pateikti atitiktį patvirtinančius dokumentus.
16 Nustačius, kad medienos granulės neatitinka techninės specifikacijos reikalavimų, tiekėjas Mokyklos nustatytu protingu terminu privalo pristatyti trūkstamą kiekį arba pakeisti netinkamos kokybės medienos granules tinkamomis.
17 Netinkamos kokybės medienos granulių pakeitimo išlaidas apmoka tiekėjas, jeigu neatitikimas atsirado dėl tiekėjo pristatytų medienos granulių neatitikties techninės specifikacijos ir sutarties reikalavimams.
18. Vykdomas žaliasis pirkimas. Taikomas Aplinkos apsaugos kriterijų taikymo vykdant žaliuosius pirkimus, tvarkos aprašo (toliau – Tvarkos aprašas), patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.1 papunktis, tai reiškia, kad perkama prekė yra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame šio Tvarkos aprašo 1 priede ir atitinka produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus šio Tvarkos aprašo 2 priede, XIX skyrius KURAS IR DEGALAI: Kuras (išskyrus gamtines dujas ir šildymui ar maisto ruošai naudojamas suskystintas naftos dujas): įsigyjamas biomasės kuras (įskaitant biodujas, biokurą, biometaną, biotepalus ir bioalyvas) arba iš atsinaujinančių išteklių pagaminti nebiologiniai skystieji ir dujiniai degalai, kaip apibrėžta Lietuvos Respublikos atsinaujinančių išteklių energetikos įstatyme.

